Masjid Jami' An-Nawawi ya iku masjid kang mapan ing kacamatan Tanara, Serang, Indonésia. Masjid iki mapan ing cedhak komplek makam Tanara, kurang luwih 1 km ing sisih lor. Masjid iki mapan ing kampung kang arané Pesisir, désa Pedaleman. Ora ana kang ngerti wiwitané masjid kang dibangun déning Syekh Nawawi. Nanging yèn dikira-kira, Syekh Nawawi lair taun 1813 Masehi, dadi kira-kira masjid iki dibangun taun 1850 nganti 1860-an.